CELEX: C2006/060/38
Language: sl
Date: 2006-03-11 00:00:00
Title: Zadeva C-451/05: Predlog za sprejem predhodne odločbe na podlagi sodbe Cour de cassation (Francija) z dne  13. decembra 2005  v zadevi Société Elisa (Européenne et luxembourgeoise d'invetissements SA) proti Directeur général des impôts, Direction des services généreaux et de l'informatique in Ministère public

11.3.2006   
            
            
               SL
            
            
               Uradni list Evropske unije
            
            
               C 60/19
            
         Predlog za sprejem predhodne odločbe na podlagi sodbe Cour de cassation (Francija) z dne 13. decembra 2005 v zadevi Société Elisa (Européenne et luxembourgeoise d'invetissements SA) proti Directeur général des impôts, Direction des services généreaux et de l'informatique in Ministère public
   (Zadeva C-451/05)
   (2006/C 60/38)
   Jezik postopka: francoščina
   Cour de cassation (Francija) je s sodbo z dne 13. decembra 2005 v zadevi Société Elisa (Européenne et luxembourgeoise d'invetissements SA) proti Directeur général des impôts, Direction des services généreaux et de l'informatique in Ministère public, ki jo je sodno tajništvo prejelo 19. decembra 2005, Sodišču Evropskih skupnosti predložilo predlog za sprejem predhodne odločbe.
   Cour de cassation (Francija) predlaga Sodišču, naj odloči o naslednjih vprašanjih:
   
               1.
            
            
               Ali členi 52 in naslednji ter 73 B in naslednji Pogodbe ES nasprotujejo zakonodaji, kot je ta predvidena v členu 990 D in naslednjih Code général des impôts, ki pravnim osebam, ki imajo dejanski sedež uprave v Franciji, podeljuje pravico do oprostitve davka na prodajno vrednost nepremičnin, ki jih imajo v posesti v Franciji, in ki podredi to pravico, kolikor se nanaša na pravne osebe, ki imajo dejanski sedež uprave na ozemlju druge države, tudi, če gre za državo članico Evropske unije, obstoju konvencije o upravni pomoči, sklenjeni med Francijo in to državo z namenom boja proti davčnim utajam in izogibanju plačevanja davkov, ali okoliščini, da na podlagi uporabe pogodbe, ki vsebuje klavzulo o nediskriminaciji glede na državljanstvo, te pravne osebe ne morejo biti obdavčene bolj kot tiste pravne osebe, ki imajo svoj dejanski sedež uprave v Franciji?
            
         
               2.
            
            
               Ali davek, kot je sporni davek, tvori davek na premoženje v smislu člena 1 Direktive Sveta z dne 19. decembra 1977 o medsebojni pomoči pristojnih organov držav članic na področju neposredne obdavčitve (1)?
            
         
               3.
            
            
               V primeru pritrdilnega odgovora, ali obveznosti, ki jih nalaga zgoraj navedena Direktiva z dne 19. decembra 1977 državam članicam v zvezi z medsebojno pomočjo na davčnem področju, nasprotujejo temu, da države članice na podlagi dvostranske konvencije o upravni pomoči na davčnem področju naložijo obveznosti enake narave, ki pa izključujejo eno kategorijo davčnih zavezancev, kot so luksemburške holding družbe?
            
         
               4.
            
            
               Ali členi 52 in naslednji ter 73 B in naslednji Pogodbe ES nalagajo državi članici, ki je z drugo državo, ki je ali pa ni država članica Evropske unije, sklenila konvencijo, ki vsebuje klavzulo o nediskriminaciji glede obdavčitve, da pravni osebi, ki ima dejanski sedež uprave na ozemlju druge države članice, ko ima ta pravna oseba v posesti eno ali več nepremičnin na ozemlju prve države članice in ko druga država članica ni zavezana do prve z enakovredno klavzulo, podeli enake ugodnosti, kot so tiste predvidene s to klavzulo?
            
         
      (1)  Direktiva Sveta 77/799/ES z dne 19. decembra 1977 o medsebojni pomoči pristojnih organov držav članic na področju neposredne obdavčitve (UL L 336, str. 15).